**MEGHÍVÓ TISZTÚJÍTÓ KÖZGYŰLÉSRE**

**Tisztelt Tagunk!**

Értesítünk, hogy a Tata-tóvárosi Vízisport Egylet (TTVE) elnöksége az alapszabály V.(1.2) bekezdése alapján közgyűlést hív össze

**2022. április 30. szombat 10.30 órára**

**Helyszín**: TTVE csónakház

A TTVE elnöksége a közgyűlés napirendjére az alábbi javaslatot teszi:

**Napirend:**

1. 2021 évi szakmai beszámolók
2. 2021. évi mérleg és közhasznúsági melléklet elfogadása
3. **A tisztújítás szabályainak ismertetése, a levezető elnök, a szavazatszámlálók, a jegyzőkönyvvezető és a jegyzőkönyv-hitelesítők megválasztása**
4. **Helyszíni jelölés lefolytatása, elnökségi tagok jelölése** (levezető elnök)
5. **Szavazás** (levezető elnök)
6. **A szavazás eredményének megállapítása, az eredmény kihirdetése** (levezető elnök)
7. 2022. évi szakmai terv elfogadása
8. A tagdíj mértékének megállapítása
9. 2022. évi költségvetés elfogadása
10. Egyebek

Felhívom a Tagok szíves figyelmét, hogy az alapszabály szerint a közgyűlés akkor határozatképes, ha a szavazásra jogosultak több mint a fele jelen van. Ha a közgyűlés eredeti időpontjában a megjelentek számbavétele után nem minősül határozatképesnek, egy óra várakozási idő után, a jelenlévők számbavételét és annak jegyzőkönyvben történő rögzítését követően, megismételt közgyűlést kell tartani. A megismételt közgyűlés a megjelentek számára tekintet nélkül az eredeti napirendi pontok tekintetében határozatképes.

**A megismételt közgyűlés időpontja: 2022. április 30. 11.30 óra**

**A megismételt közgyűlés helyszíne megegyezik az eredeti közgyűlés helyszínével és az  eredeti közgyűlés napirendjével kerül megtartásra.**

A közgyűlési anyagok részben elektronikus úton kerülnek kiküldésre, illetőleg elhelyezésre kerülnek a TTVE hivatalos honlapján a közgyűlést megelőző, legalább 7 nappal.

Szíves megjelenésetekre feltétlenül számítunk.

Domonkos Ágnes

TTVE titkár

 s.k.